Qoraqalpogʻiston Respublikasini ijtimoiy-iqtisodiy rivojlantirishga qaratilgan chora-tadbirlarni yanada jadallashtirish toʻgʻrisida
(resolution, 2026-03-30)

Qoraqalpogʻiston Respublikasida tadbirkorlik subyektlarini qoʻllab-quvvatlashni yanada kuchaytirish, qulay investitsiya muhitini yaratish va infratuzilmani yaxshilash, zamonaviy yondashuvlar asosida moliyaviy xizmatlar koʻrsatish koʻlamini kengaytirish hamda yuqori daromadli ish oʻrinlarini yaratishga qaratilgan loyihalarni amalga oshirishni jadallashtirish maqsadida qaror qilaman: 1. Quyidagilar 2025-2026-yillarda Qoraqalpogʻiston Respublikasini barqaror ijtimoiy-iqtisodiy rivojlantirishning asosiy maqsadli koʻrsatkichlari etib belgilansin: (a) yalpi hududiy mahsulot hajmi oʻrtacha 6 — 6,5 foizga; (b) sanoat ishlab chiqarishi hajmi 5-6 foizga; (v) bozor xizmatlari hajmi 15 — 17 foizga; (g) qishloq xoʻjaligi ishlab chiqarishi 4-5 foizga oʻsishini taʼminlash. 2. Belgilansinki: (a) “Boston Consulting Group” konsalting kompaniyasi bilan ishlab chiqilayotgan Qoraqalpogʻiston Respublikasini 2035-yilgacha rivojlantirish boʻyicha strategiya 5 yillik batafsil dastur (keyingi oʻrinlarda — Dastur) asosida amalga oshiriladi; (b) Dasturni moliyalashtirish uchun natijaga asoslangan moliyalashtirish tizimi (PforR) boʻyicha 150 — 200 million AQSH dollari miqdoridagi xorijiy mablagʻlar jalb qilinadi. 3. Iqtisodiyot va moliya vazirligi hamda “Qoraqalpogʻiston Respublikasida loyihalarni amalga oshirish markazi” loyiha ofisi (keyingi oʻrinlarda — Loyiha ofisi) 2026-yil may oyiga qadar aniq chora-tadbirlar koʻrsatilgan Dasturni ishlab chiqib, Vazirlar Mahkamasiga kiritsin. 4. Belgilansinki, Qoraqalpogʻiston Respublikasida: (a) yuklatilgan majburiyatlarni toʻliq bajargan kichik va yoshlar sanoat zonalari ishtirokchilariga ularga berilgan bino-inshootlarni (yoki ularning bir qismini), sanoat zonalaridagi faoliyati muddatidan qatʼi nazar, toʻgʻridan-toʻgʻri xususiylashtirish huquqi beriladi; (b) sanoat zonalaridagi yuridik shaxslar uchun xususiylashtirilayotgan yer uchastkasini sotib olish qiymati yuridik shaxslardan olinadigan yer soligʻi bazaviy soliq stavkasining Nukus shahrida 1 baravari, boshqa hududlarda 0,5 baravari miqdoridan kelib chiqib aniqlanadi; (v) 2025-yil 1-oktabrdan boshlab noruda foydali qazilmalarni qayta ishlashni tashkil qilgan tadbirkorlik subyektlariga yer qaʼri uchastkalaridan foydalanish huquqi uchun ruxsatnomalar berishga oid auksionda gʻolib boʻlish uchun taklif etilgan summani boʻlib-boʻlib toʻlashga ruxsat etiladi. 5. Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasining Qoraqalpogʻiston Respublikasi boshqarmasi tashkil etilsin. Bunda unga: (a) budjetdan tashqari Pensiya jamgʻarmasi hududiy tuzilmalarining qisqartirilgan shtat birliklari hisobidan 7 ta shtat birligi ajratilsin; (b) “Yer qaʼridan foydalanish markazi” davlat muassasasining yer qaʼridan foydalanish sohasida davlat xizmatlarini koʻrsatishga doir vakolatlarini axborot tizimlaridan foydalangan holda hududning oʻzida amalga oshirish huquqi berilsin. 6. Togʻ-kon sanoati va geologiya vazirligi Iqtisodiyot va moliya vazirligi bilan birgalikda 2025-yil 1-noyabrga qadar Qoraqalpogʻiston Respublikasida 2026 — 2028-yillarda tabiiy resurslarning yangi zaxiralarini aniqlash va ishga tushirish uchun geologiya-qidiruv ishlarini olib borish dasturini ishlab chiqsin va Vazirlar Mahkamasiga kiritsin. 7. Qoraqalpogʻiston Respublikasida: (a) “yashil” tamoyil asosida 11 ta ijtimoiy soha obyektini qurish-taʼmirlash ishlari 1-ilovaga muvofiq manzilli roʻyxat asosida amalga oshirilsin; (b) 151 km avtomobil yoʻlini taʼmirlash ishlari 2-ilovaga muvofiq manzilli roʻyxat asosida amalga oshirilsin. 8. Mazkur qarorning 7-bandida koʻzda tutilgan chora-tadbirlarni moliyalashtirish uchun: (a) Iqtisodiyot va moliya vazirligi bir oy muddatda Qoraqalpogʻiston Respublikasi mahalliy budjetlarining reja boʻyicha maqbullashtiriladigan mablagʻlari hisobidan 60 milliard soʻm mablagʻlarni teng ulushlarda 2025-2026-yillarda markazlashgan investitsiya xarajatlarini oshirish orqali 11 ta ijtimoiy soha obyektini qurish-taʼmirlash ishlari uchun yoʻnaltirsin; (b) Avtomobil yoʻllari qoʻmitasi hamda Iqtisodiyot va moliya vazirligi 151 km avtomobil yoʻlini taʼmirlash ishlari uchun jami 36 milliard soʻm mablagʻ ajratsin. 9. Davlat aktivlarini boshqarish agentligi 2026-yil 1-yanvarga qadar “A-380” Gʻuzor — Buxoro — Nukus — Beyneu xalqaro ahamiyatdagi avtomobil yoʻlining Qoraqalpogʻiston Respublikasi hududidan oʻtuvchi qismida 3 ta yoʻlboʻyi servis obyekti qurilishi va tayyor biznes shaklida realizatsiya qilinishini taʼminlasin. 10. Qoraqalpoq davlat universiteti, Urganch davlat universiteti hamda Fanlar akademiyasining tarixchi olimlari, tadqiqotchilari va soha mutaxassislaridan iborat tadqiqot guruhi tuzilsin. Bunda: (a) tadqiqot guruhi turizm obyektlari sonini koʻpaytirish maqsadida Qoraqalpogʻiston Respublikasi va Xorazm viloyatidagi tarixiy obyektlarni aniqlasin va tiklash ishlarini olib borsin; (b) Fanlar akademiyasi Tarix instituti, Milliy arxeologiya markazi tadqiqot guruhining faoliyatini ilmiy-uslubiy jihatdan muvofiqlashtirib borsin; (v) Bosh vazir oʻrinbosari J. Qoʻchqorov, Oliy taʼlim, fan va innovatsiyalar vazirligi ushbu ishlar uchun 2025-yilda Ilm-fanni moliyalashtirish va innovatsiyalarni qoʻllab-quvvatlash jamgʻarmasidan Qoraqalpoq davlat universiteti hamda Urganch davlat universitetiga 5 milliard soʻmdan mablagʻ ajratsin. 11. Qoraqalpogʻiston Respublikasining qadimiy, togʻ va daryo boʻyi hududlarida yangi turistik marshrutlar (keyingi oʻrinlarda — turistik majmualar) 3-ilovaga muvofiq manzilli dastur asosida yoʻlga qoʻyilsin. Bunda: (a) Qoraqalpogʻiston Respublikasi Vazirlar Kengashi ikki hafta muddatda turistik majmualarni zarur infratuzilmalar bilan taʼminlash boʻyicha manzilli dasturni ishlab chiqib, tasdiqlash uchun Qoraqalpogʻiston Respublikasi Joʻqorgʻi Kengesiga kiritsin; (b) Iqtisodiyot va moliya vazirligi 2025-yilda Oʻzbekiston Respublikasi respublika budjetidan turistik majmualarni infratuzilma obyektlari bilan taʼminlash uchun 25 milliard soʻm mablagʻ ajratsin. 12. Belgilansinki, 2025-yil 1-sentabrdan boshlab “Tadbirkorlikni rivojlantirish kompaniyasi” aksiyadorlik jamiyati tomonidan Qoraqalpogʻiston Respublikasida roʻyxatdan oʻtib, ushbu hududda 12 oydan ortiq faoliyat yuritayotgan hamda bir yil davomida kamida 10 nafar kishini doimiy ish bilan taʼminlagan tadbirkorlik subyektlariga oʻtgan yil yakunlari boʻyicha jami daromadining 50 foizgacha miqdorida ulush kiritish shaklidagi moliyaviy yordam koʻrsatish tartibi joriy qilinadi. 13. Kambagʻallikni qisqartirish va bandlik vazirligi, Loyiha ofisi, Qishloq xoʻjaligi vazirligi va Qoraqalpogʻiston Respublikasi Vazirlar Kengashining: (a) 2026-yil mart oyiga qadar Xitoy tajribasi asosida Kambagʻallik va mehnat sohasidagi loyihalarni boshqarish markazi tomonidan 5 gektar yer maydonida kamida 5 sotixli issiqxona xoʻjaliklaridan iborat boʻlgan issiqxona majmualarini tashkil qilish; (b) issiqxona majmualarini tashkil qilish uchun 5 gektar zaxiradagi qishloq xoʻjaligiga moʻljallangan sugʻoriladigan yer uchastkasini 49 yil muddatga ijara huquqi asosida Kambagʻallik va mehnat sohasidagi loyihalarni boshqarish markaziga ajratish; (v) issiqxona majmualarini qurish va saqlash xarajatlarini Kambagʻallikni qisqartirish davlat maqsadli jamgʻarmasi mablagʻlari hisobidan moliyalashtirish; (g) Ijtimoiy reyestrga kiritilgan oilalardan talabgorlarni aniqlab, issiqxona xoʻjaliklarini 2 yil muddatga ijara shartnomasi asosida foydalanishga topshirish; (d) bir yil uchun ijara toʻlovini yer maydoni hajmidan kelib chiqib, yuridik shaxslardan olinadigan yer soligʻi boʻyicha hisoblangan summaning 10 foizi miqdorida belgilash; (j) issiqxona xoʻjaliklari ijara muddati tugagandan soʻng boshqa kambagʻal oilalarga ijara asosida berilishini taʼminlash; (z) tashkil etiladigan issiqxona xoʻjaliklariga malakali agronomlarni biriktirish toʻgʻrisidagi takliflari maʼqullansin. 14. Maktabgacha va maktab taʼlimi vazirligi Istiqbolli kadrlarni tayyorlash boʻyicha “El-yurt umidi” jamgʻarmasi bilan birgalikda “Prezident iqtidorli farzandlari” tashabbusi doirasida: (a) har yili talabdan kelib chiqib, Qoraqalpogʻiston Respublikasida doimiy yashaydigan va umumiy oʻrta taʼlim muassasalarini tamomlagan 50 nafargacha yoshlarning xorijda taʼlim olishini taʼminlasin; (b) ushbu talabalarning oʻqish davri tugaganidan soʻng Qoraqalpogʻiston Respublikasida kamida 4 yil ishlab berish majburiyati nazarda tutilsin. 15. Shunday tartib oʻrnatilsinki, unga muvofiq: (a) Qoraqalpogʻiston Respublikasida doimiy yashaydigan hamda umumiy oʻrta, oʻrta maxsus va kasbiy taʼlim tashkilotlarini tamomlagan yoshlar uchun: (i) davlat oliy taʼlim muassasalarida davlat granti asosida oʻqitish uchun 2025/2026 oʻquv yilidan boshlab kelgusi 3 oʻquv yili davomida qoʻshimcha 500 ta maqsadli kvota ajratiladi; (ii) respublikada faoliyat yurituvchi nodavlat va xorijiy oliy taʼlim tashkilotlari hamda ularning filiallarida davlat granti asosida oʻqitish uchun har yili qoʻshimcha 200 ta maqsadli kvota ajratiladi; (b) Qoraqalpogʻiston Respublikasi Vazirlar Kengashi har yili 20-iyulga qadar sohalar va tarmoqlarning oliy maʼlumotli kadrlarga boʻlgan ehtiyojini aniqlab, taʼlim yoʻnalishlari va hududlar kesimidagi takliflarni Oʻzbekiston Respublikasi taʼlim tashkilotlariga qabul qilish boʻyicha davlat komissiyasiga taqdim etadi; (v) Oʻzbekiston Respublikasi taʼlim tashkilotlariga qabul qilish boʻyicha davlat komissiyasi ajratilgan davlat granti asosidagi qoʻshimcha maqsadli kvotalar asosida davlat oliy taʼlim muassasalariga qabul qilishning aniq mexanizmlarini belgilaydi; (g) maqsadli qabul kvotalari boʻyicha oliy taʼlim tashkilotlarini tamomlagan yoshlar ushbu hududda 3 yil davomida ishlab berish majburiyatini oladi; (d) Iqtisodiyot va moliya vazirligi qoʻshimcha kvotalarni ajratish bilan bogʻliq xarajatlar uchun zarur mablagʻlar ajratilishini taʼminlaydi. 16. Qoraqalpogʻiston Respublikasida infratuzilmani rivojlantirish loyihalarini moliyalashtirish, aholining kundalik hayotidagi kommunal va boshqa sohalardagi kechiktirib boʻlmaydigan masalalarini tezkor hal etish maqsadida yuridik shaxs maqomiga ega boʻlmagan Qoraqalpogʻiston Respublikasini ijtimoiy-iqtisodiy rivojlantirish jamgʻarmasi (keyingi oʻrinlarda — Jamgʻarma) tashkil etilsin. Bunda: (a) Jamgʻarmaning vasiylik kengashi tarkibi 4-ilovaga muvofiq tasdiqlansin; (b) Jamgʻarma vasiylik kengashi Jamgʻarmaning oliy boshqaruv organi, Qoraqalpogʻiston Respublikasi Vazirlar Kengashi huzuridagi Tadbirkorlikni rivojlantirish direksiyasi uning ijro organi hisoblansin; (v) Jamgʻarma mablagʻlarini shakllantirish manbalari va sarflash yoʻnalishlari 5-ilovaga muvofiq tasdiqlansin; (g) 2026-yildan boshlab Jamgʻarmaga Qoraqalpogʻiston Respublikasi respublika budjetining umumiy xarajatlari summasining kamida 3 foizi miqdoridagi mablagʻlar yoʻnaltirilsin; (d) Jamgʻarma vasiylik kengashi tomonidan tasdiqlangan dasturlar asosida mazkur qarorga 5-ilovada nazarda tutilgan yoʻnalishlar Jamgʻarma mablagʻlaridan moliyalashtirib borilsin; (j) Jamgʻarma mablagʻlarini oluvchilar va xarajatlar sarfining ochiqligi va shaffofligi taʼminlab borilsin; (z) Jamgʻarmaga nisbatan vazirlik va idoralarning budjetdan tashqari jamgʻarmalariga kelib tushadigan tushumlar uchun belgilangan taqsimot meʼyorlari qoʻllanilmasin. 17. 2025-2026-yillarda Qoraqalpogʻiston Respublikasini barqaror ijtimoiy-iqtisodiy rivojlantirish boʻyicha asosiy maqsadli koʻrsatkichlarga erishishga qaratilgan chora-tadbirlar dasturi 6-ilovaga muvofiq tasdiqlansin. 18. Bosh vazir oʻrinbosari J. Qoʻchqorov mazkur qarorda ajratilishi belgilangan mablagʻlar toʻliq va oʻz muddatida moliyalashtirilishini nazorat qilib borsin. 19. Belgilansinki, mazkur qaror ijrosi: (a) har oyda Qoraqalpogʻiston Respublikasi Vazirlar Kengashi tomonidan Loyiha ofisi va Qoraqalpogʻiston Respublikasining tuman (shahar) hokimliklari ishtirokida; (b) har chorakda Vazirlar Mahkamasida tegishli vazirlik va idoralar rahbarlari ishtirokida tanqidiy muhokama qilib boriladi. 20. Qoraqalpogʻiston Respublikasi Vazirlar Kengashi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 21. Mazkur qaror ijrosini samarali tashkil qilishga masʼul va shaxsiy javobgar etib Qoraqalpogʻiston Respublikasi Vazirlar Kengashi Raisi F.U. Ermanov belgilansin. 22. Qaror ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Gʻildirakli transport vositalari, oʻziyurar mashinalar va ularning tirkamalarini “erkin muomalaga chiqarish” (import) bojxona rejimida rasmiylashtiradigan jismoniy va yuridik shaxslardan undiriladigan utilizatsiya yigʻimining 5 foizi*. 2. Qoraqalpogʻiston Respublikasida shakllanadigan alkogol mahsulotlari, shu jumladan, pivo (import qilinadigan alkogol mahsulotlari va pivodan tashqari) uchun ishlab chiqaruvchilar tomonidan toʻlanadigan aksiz soligʻining 70 foizi*. 3. Jamgʻarmaning vaqtincha boʻsh turgan mablagʻlarini tijorat banklari depozitlariga joylashtirish hisobidan olinadigan daromadlar. 4. Qoraqalpogʻiston Respublikasi respublika budjeti daromadlarining prognozdan oshirib bajarilgan qismidan ajratmalar. 5. Jismoniy va yuridik shaxslarning homiylik xayriyalari, xalqaro moliya institutlari va xorijiy tashkilotlarning grantlari. 6. Qonunchilikda taqiqlanmagan boshqa manbalar. 1. Investorlar ishtirokida investitsiya loyihalari, davlat-xususiy sheriklik loyihalari, Qoraqalpogʻiston Respublikasining infratuzilmasini rivojlantirish bilan bogʻliq istiqbolli loyihalarni amalga oshirish. 2. Qoraqalpogʻiston Respublikasining alohida hududlarini rivojlantirish va renovatsiya dasturlari, master reja va quriladigan obyektlarning loyiha hujjatlarini ishlab chiqish. 3. Iqtisodiyot tarmoqlari va ijtimoiy soha obyektlarini qurish, rekonstruksiya qilish, mukammal taʼmirlash va jihozlash. 4. Renovatsiya dasturlarini amalga oshirish. 5. “Yangi Oʻzbekiston” massivlari, davlat uy-joy dasturlarida koʻzda tutilgan massivlar, shuningdek, maxsus iqtisodiy zonalar, kichik sanoat zonalari, yoshlar sanoat va tadbirkorlik zonalarini tashqi muhandislik-kommunikatsiya tarmoqlari (ichimlik va oqova suv, elektr energiyasi, tabiiy gaz tarmoqlari va avtomobil yoʻli) bilan taʼminlash. 6. Jismoniy va yuridik shaxslarga yetkazilgan mulkiy va maʼnaviy zararlarni qoplash hamda shahar va tumanlarni ijtimoiy-iqtisodiy rivojlantirish tadbirlarini moliyalashtirish. 7. “Qoraqalpogʻiston Respublikasida loyihalarni amalga oshirish markazi” loyiha ofisining moddiy-texnika bazasini mustahkamlash. 8. Aholining kundalik hayotidagi kommunal hamda boshqa sohalardagi kechiktirib boʻlmaydigan masalalarni tezkor hal etishga qaratilgan va qonunchilikda taqiqlanmagan chora-tadbirlarni moliyalashtirish. T/rChora-tadbirlarAmalga oshirish mexanizmiAmalga oshirish shakliIjro muddatiMasʼul ijrochilar1.Xalqaro moliya tashkilotlari bilan birgalikda Strategiyaning ustuvor yoʻnalishlarini hamda aholi yashashi va tadbirkorlik uchun qulay infratuzilmaviy loyihalarga mablagʻlarni jalb qilishni nazarda tutuvchi Qoraqalpogʻiston Respublikasini kompleks ijtimoiy-iqtisodiy rivojlantirishga qaratilgan 5 yillik batafsil dastur loyihasini (keyingi oʻrinlarda — Dastur) ishlab chiqish (qarorning 2- va 3-bandlari).Dastur loyihasini ishlab chiqish va Vazirlar Mahkamasiga kiritish. Bunda:(a) iqtisodiy, ijtimoiy, muhandislik va transport-logistika infratuzilmasi loyihalarini samarali joylashtirish hamda hududlarning oʻzaro bogʻliqligini yaxshilashni inobatga olgan holda Nukus, Qoʻngʻirot, Beruniy va Chimboy aglomeratsiya markazlarini rivojlantirish;(b) Chimboy va Qoʻngʻirot tumanlarini jadal kompleks rivojlantirishda ushbu tumanlar markazlarining master rejalarini Dastur bilan oʻzaro uygʻunlikda ishlab chiqish;(v) Dasturni moliyalashtirish uchun natijaga asoslangan moliyalashtirish tizimi (PforR) orqali 150 — 200 million dollar xorijiy mablagʻlar jalb etilishini nazarda tutish.Normativ-huquqiy hujjat loyihasi2026-yil may oyiga qadarIqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov),Loyiha ofisi(B. Jumamuratov)2.Qoʻngʻirot va Beruniy tumanlarida sanoatni rivojlantirish.1. Oʻzbekiston Respublikasi Prezidentining 2025-yil 19-martdagi “Kichik va oʻrta biznesning iqtisodiyotdagi oʻrnini oshirish chora-tadbirlari toʻgʻrisida”gi PF-50-son Farmoniga muvofiq Beruniy tumanida qoʻshimcha sanoat loyiha ofisini tashkil qilish.2. Qoʻngʻirot va Beruniy tumanlaridagi sanoat loyiha ofislari faoliyati uchun 20 milliard soʻm qoʻshimcha mablagʻ ajratish.Amaliy chora-tadbirlar2025-yil 1-oktabrVazirlar Mahkamasi(J. Qoʻchqorov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)3.Zamonaviy erkin iqtisodiy zona tashkil etish.1. Qoraqalpogʻiston Respublikasi hududlarining geografik joylashuvi, sanoat salohiyati, qulay transport koridori, temir yoʻl infratuzilmasi va boshqa shart-sharoitlarni inobatga olib, kamida 1 ta zamonaviy erkin iqtisodiy zona tashkil etish uchun sanoat loyiha ofislari uchun ajratilgan mablagʻlar hisobidan ilgʻor tajribaga ega xorijiy konsalting kompaniyasini jalb qilish.2. Erkin iqtisodiy zonani tashkil etishning texnik topshirigʻida kamida 4 ta xorijiy investorlarni jalb qilishni nazarda tutish.Normativ-huquqiy hujjat loyihasi2025-yil 1-oktabrVazirlar Mahkamasi(J. Xodjayev, J. Qoʻchqorov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)4.Qoraqalpogʻiston Respublikasida noruda foydali qazilmalarni qayta ishlashni ragʻbatlantirish (qarorning 4-bandi “v” kichik bandi).Qoraqalpogʻiston Respublikasi hududida noruda foydali qazilmalarni qayta ishlashni tashkil qilgan tadbirkorlik subyektiga tegishli auksionda gʻolib deb topilgan summani boʻlib-boʻlib toʻlashga ruxsat etish boʻyicha normativ-huquqiy hujjat loyihasini ishlab chiqish va Vazirlar Mahkamasiga kiritish.Normativ-huquqiy hujjat loyihasi2025-yil sentabrTogʻ-kon sanoati va geologiya vazirligi(B. Islamov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)5.Togʻ-kon sanoati va geologiya vazirligi huzuridagi “Yer qaʼridan foydalanish markazi” davlat muassasasining Qoraqalpogʻiston Respublikasi boshqarmasini tashkil etish (qarorning 6-bandi).1. Hududiy boshqarmani oʻz vakolatlarini amalga oshirish uchun zarur malakali mutaxassislar, maʼlumotlar bazalari, moddiy-texnika jihozlari bilan taʼminlash, nizomi va tuzilmasini tasdiqlagan holda davlat roʻyxatidan oʻtkazish hamda uning faoliyatini toʻliq yoʻlga qoʻyish.Amaliy chora-tadbirlar2025-yil 15-sentabrTogʻ-kon sanoati va geologiya vazirligi(B. Islamov),Davlat aktivlarini boshqarish agentligi(A. Ortikov),Iqtisodiyot va moliya vazirligi(A. Xaydarov),Geologiya fanlari universiteti(A. Kadirxodjayev),Fanlar akademiyasi(Sh. Ayupov),Nukus davlat texnika universiteti(B. Kaipbergenov),Qoraqalpogʻiston Respublikasi Vazirlar Kengashi(F. Ermanov)2. Hududiy boshqarmani Nukus shahri T. Qayipbergenov koʻchasi, 25-uy manzilida joylashgan binoning 3-qavatiga tekin foydalanish huquqi asosida joylashtirish.2025-yil 15-sentabr3. Qoraqalpogʻiston Respublikasida tabiiy resurslarning yangi zaxiralarini aniqlash va ishga tushirish ishlarini tashkil qilish hamda ushbu ishlarni amalga oshirish uchun belgilangan tartibda mablagʻ ajratish.2025-yil 1-oktabr4. Qoraqalpogʻiston Respublikasida joylashgan barcha istiqbolli yer qaʼri uchastkalari roʻyxatini konturlari va koordinatalari bilan birga shakllantirish, yer fondi toifasini oʻzgartirish va elektron onlayn auksion savdolariga chiqarish.2025-yil 1-oktabr6.Qoraqalpogʻiston Respublikasida 2026 — 2028-yillarda tabiiy resurslarning yangi zaxiralarini aniqlash va ishga tushirish uchun geologiya-qidiruv ishlarini olib borish dasturini qabul qilish (qarorning 7-bandi).1. Qoraqalpogʻiston Respublikasida 2026 — 2028-yillarda tabiiy resurslarning yangi zaxiralarini aniqlash va ishga tushirish uchun geologiya-qidiruv ishlarini olib borish dasturini ishlab chiqish va Vazirlar Mahkamasiga kiritish.2. Dasturni Togʻ-kon sanoati va geologiya vazirligiga respublika mineral xomashyo bazasini rivojlantirish yillik dasturlari doirasida Davlat budjetidan ajratiladigan mablagʻlar hisobidan moliyalashtirishni nazarda tutish.Normativ-huquqiy hujjat loyihasi2025-yil 1-noyabrTogʻ-kon sanoati va geologiya vazirligi(B. Islamov),Iqtisodiyot va moliya vazirligi(I. Norqulov),Loyiha ofisi(B. Jumamuratov)7.“A-380” Gʻuzor — Buxoro — Nukus — Beyneu xalqaro ahamiyatdagi avtomobil yoʻlining Qoraqalpogʻiston Respublikasi hududidan oʻtuvchi 439 — 765 km va 876 — 1204 km oraligʻida 3 ta “Service area” yoki “Service point” yoʻlboʻyi servis obyektlarini Davlat aktivlarini boshqarish, transformatsiya va xususiylashtirish jamgʻarmasi mablagʻlari hisobidan qurish (qarorning 9-bandi).1. Mazkur obyektlarni hamda avtoturargohlarni qurish uchun doimiy foydalanish huquqi asosida yer uchastkalarini ajratish.Amaliy chora-tadbirlar2025-yil sentabrDavlat aktivlarini boshqarish agentligi(A. Ortikov),Avtomobil yoʻllari qoʻmitasi(J. Tursunov),Kadastr agentligi(F. Pulatov),Qoraqalpogʻiston Respublikasi Vazirlar Kengashi(F. Ermanov)2. Ajratilgan yer uchastkalarining master rejasi loyihalarini ishlab chiqish.Master reja ishlab chiqish2025-yil sentabr3. Obyektlarni ularning qurilishi tugallangandan soʻng tayyor biznes shaklida realizatsiya qilish uchun elektron onlayn auksion (tanlov) savdolariga chiqarish.Amaliy chora-tadbirlar2026-yil 1-yanvar8.Tadbirkorlik subyektlarini moliyaviy qoʻllab-quvvatlash (qarorning 12-bandi).1. Qoraqalpogʻiston Respublikasida roʻyxatdan oʻtib, ushbu hududda 12 oydan ortiq faoliyat yuritayotgan hamda bir yil davomida kamida 10 nafar kishini doimiy ish bilan taʼminlagan tadbirkorlik subyektlari roʻyxatini real vaqt rejimida shakllantirib boruvchi texnik imkoniyat yaratish.Amaliy chora-tadbirlar2025-yil sentabrIqtisodiyot va moliya vazirligi(I. Norqulov),“Tadbirkorlikni rivojlantirish kompaniyasi” AJ(A. Mahamatov),Soliq qoʻmitasi(Sh. Kudbiyev),Tijorat banklari rahbarlari2. Tadbirkorlik subyektlariga oʻtgan yil yakunlari boʻyicha jami daromadining 50 foizigacha miqdorida ulush kiritish shaklidagi moliyaviy yordam koʻrsatish tartibining uzluksiz ishlashi uchun zarur choralarni koʻrish.Doimiy9.Kredit tarixi yomonlashgan jismoniy va yuridik shaxslarga imkoniyat yaratish.“Oilaviy tadbirkorlikni rivojlantirish” dasturi doirasida kredit olib, loyihasini muvaffaqiyatli amalga oshirgan va toʻliq kreditini soʻndirgan, biroq toʻlov muddatlarini buzish hisobiga kredit tarixi yomonlashgan jismoniy va yuridik shaxslarning kredit tarixini, istisno tariqasida, bir marotaba “yaxshi” toifaga oʻzgartirish.Bunda “Oilaviy tadbirkorlikni rivojlantirish” dasturi doirasida loyiha muvaffaqiyatli amalga oshirilgani toʻgʻrisida xulosa kredit ajratgan bank hamda mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimlarining yordamchilari tomonidan tasdiqlanadi.Amaliy chora-tadbirlar2025-yil oktabrMarkaziy bank(T. Ishmetov),Qoraqalpogʻiston Respublikasi Vazirlar Kengashi(F. Ermonov),tijorat banklari10.Qoraqalpogʻiston Respublikasida tadbirkorlik subyektlari va aholiga bank xizmatlari koʻrsatish sifatini yaxshilash.1. Qoraqalpogʻiston Respublikasida tadbirkorlik subyektlari va aholiga bank xizmatlari koʻrsatish sifatini yaxshilash boʻyicha dastur ishlab chiqib, amalga oshirish. Bunda:aholi va tadbirkorlarning moliyaviy xizmatlardan foydalanish imkoniyatlarini kengaytirish, ayniqsa, chekka va qishloq hududlarda bank infratuzilmasini rivojlantirish; Nukus shahri, Qoʻngʻirot, Chimboy, Amudaryo hamda Toʻrtkoʻl tumanlarini xususiy banklar xizmati bilan qamrab olish uchun qulay sharoit yaratish.Dastur ishlab chiqish2025-2026-yillar davomidaMarkaziy bank(T. Ishmetov),tijorat banklari2. “Biznesni rivojlantirish banki” ATB va “Oʻzsanoatqurilishbank” ATBning Qoraqalpogʻiston Respublikasi filiallariga 5 mlrd soʻmgacha boʻlgan kreditlarni ajratishni mustaqil hal qilish huquqini berish masalasini koʻrib chiqish.2025-yil 1-sentabr11.Logistika xablarini tashkil etish.1. Hududni Qozogʻiston Respublikasining Qiziloʻrda viloyati bilan bogʻlovchi Qiziloʻrda — Taxtakoʻpir avtomobil yoʻlini qurish yuzasidan ikki tomonlama hamkorlik boʻyicha hukumatlararo qoʻshma komissiya doirasida muzokaralar olib borish.Amaliy chora-tadbirlar2025-yil sentabrBosh vazir oʻrinbosari(J. Xodjayev),Transport vazirligi(I. Maxkamov),Tashqi ishlar vazirligi(B. Saidov),Investitsiyalar, sanoat va savdo vazirligi(L. Kudratov),Avtomobil yoʻllari qoʻmitasi(J. Tursunov),Bojxona qoʻmitasi(A. Mavlonov),Qoraqalpogʻiston Respublikasi Vazirlar Kengashi(F. Ermonov),Loyiha ofisi(B. Jumamuratov)2. Hududni Turkmanistonning Toshhovuz viloyati bilan bogʻlovchi Xoʻjayli — Toshhovuz chegara postini ochish yuzasidan ikki tomonlama hamkorlik boʻyicha hukumatlararo qoʻshma komissiya doirasida muzokaralar olib borish.Amaliy chora-tadbirlar2025-yil oktabr3. Muzokaralar natijasi boʻyicha aniq asoslantirilgan takliflarni Oʻzbekiston Respublikasi Prezidenti Administratsiyasiga kiritish.2025-yil noyabr12.Nukus shahri Gʻarezsizlik, S. Kamalov, G. Sheraziyeva koʻchalarining master rejasini ishlab chiqish.Nukus shahri koʻchalarida tunu kun faoliyat koʻrsatadigan va barcha zaruriy infratuzilma obyektlariga ega boʻlgan turizm, koʻngilochar, gastronomik, savdo va servis obyektlarini tashkil etish.Master reja ishlab chiqish2025-yil dekabr“Asakabank” AJ(K. Tulyaganov),Qoraqalpogʻiston Respublikasi Vazirlar Kengashi(F. Ermanov)13.Qoraqalpogʻiston Respublikasining qadimiy, togʻ va daryo boʻyi hududlarida yangi turistik marshrutlarni yoʻlga qoʻyish.1. Tajribaga ega xorijiy va mahalliy kompaniyalarni jalb qilgan holda ushbu qarorning 3-ilovasidagi turistik majmualarni rivojlantirish boʻyicha master rejalarni ishlab chiqish va tasdiqlash.Master reja ishlab chiqish2025-yil oktabrEkologiya, atrof-muhitni muhofaza qilish va iqlim oʻzgarishi vazirligi(A. Abduhakimov),Iqtisodiyot va moliya vazirligi(I. Norqulov),Turizm qoʻmitasi(U. Shadiyev),Qoraqalpogʻiston Respublikasi Vazirlar Kengashi(F. Ermanov)2. Turistik majmualar va ularga tutash hududda turizm, savdo va koʻngilochar xizmatlar koʻrsatishni tashkil etish uchun yer uchastkalarini elektron onlayn auksionga chiqarish choralarini koʻrish.Bunda master rejalarni ishlab chiqish bilan bogʻliq xarajatlar Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi hamda Turizm qoʻmitasining budjetdan tashqari mablagʻlari hisobidan teng ulushlarda qoplanadi.Amaliy chora-tadbirlar2025-yil oktabr-noyabr3. Turistik majmualarda amalga oshirilgan ishlar va ularning holati haqida videorolik shaklidagi hisobotlarni Prezident Administratsiyasiga kiritish.Hisobot2026-yil dekabr14.“Saygachiy” majmua (landshaft) buyurtma qoʻriqxonasida saygʻoqlarning populyatsiyasini oshirish va Qozogʻistondan Oʻzbekistonga saygʻoqlarning migratsiyasini qayta tiklash.1. Saygʻoqlarning migratsiyasini tiklash hamda populyatsiyasini oshirish boʻyicha ishchi guruhni tashkil qilish.2. Ishchi guruhni Qozogʻiston Respublikasiga xizmat safariga yuborish.3. “Saygachiy” majmua (landshaft) buyurtma qoʻriqxonasiga kamida 500 ta saygʻoqni olib kelish, Qozogʻiston Respublikasi bilan Shalqar — Beyneu temir yoʻl liniyasida saygʻoqlar oʻtishi uchun yoʻlaklar barpo qilish va chegara hududida migratsiya yoʻllarini koʻpaytirish boʻyicha ikki tomonlama muzokaralar oʻtkazish.Amaliy chora-tadbirlar2026-yil avgustBosh vazir oʻrinbosari(J. Xodjayev),Ekologiya va iqlim oʻzgarishi milliy qoʻmitasi(A. Abduhakimov),Davlat xavfsizlik xizmati(B. Kurbanov),Qoraqalpogʻiston Respublikasi Vazirlar Kengashi(F. Ermanov)4. Muzokaralar natijasi boʻyicha takliflarni Oʻzbekiston Respublikasi Prezidenti Administratsiyasiga kiritish.Muzokara yakunidan keyin ikki hafta muddatd2026-yil oktabr15.Chimboy tumanida oʻquv va ishlab chiqarish etnoturizm maskanini tashkil etish.1. Chimboy tumani markazidagi kasbiy koʻnikmalar markazi huzurida Bandlikka koʻmaklashish davlat jamgʻarmasi mablagʻlari hisobidan oʻquv va ishlab chiqarish etnoturizm maskanini tashkil etish.Bunda oʻtov (qora uy)larni ishlab chiqarish koʻnikmasi, qoraqalpoq milliy bezaklari, zargarlik va boshqa milliy hunarmandchilik mahsulotlarini tayyorlash, xorijiy tillarni oʻrgatish, dizayner hamda tadbirkorlik savodxonligi yoʻnalishlarida oʻqitish va ishlab chiqarish (yasash, tayyorlash), shuningdek, koʻrsatiladigan xizmatlar va yaratilgan mahsulotlar uchun bino hamda taqdimot xonalarini (showroom) tashkil qilish nazarda tutiladi.Loyiha-smeta hujjatlarini ishlab chiqish va qurilish ishlarini boshlash2025-yil oktabrKambagʻallikni qisqartirish va bandlik vazirligi(B. Zaxidov),Qoraqalpogʻiston Respublikasi Vazirlar Kengashi(F. Ermanov),Turizm qoʻmitasi(U. Shadiyev),Loyiha ofisi(B. Jumamuratov)2. Ushbu markazni 2026-yil 1-martga qadar ishga tushirish va turizm marshrutiga qoʻshish.Qurilish ishlarini yakunlab foydalanishga topshirish2026-yil mart16.Festival va tadbirlar roʻyxatini shakllantirish.1. Mahalliy aholining avloddan-avlodga oʻtib kelayotgan anʼanaviy bayram kunlari roʻyxatini tuzish.2. Sayyohlarda katta qiziqish uygʻotadigan bayramlarni tanlab olish va ularni oʻtkazish uchun qulay sanalarni belgilash.Amaliy chora-tadbirlarHar yili 10-yanvarga qadarTurizm qoʻmitasi(U. Shadiyev),Madaniyat vazirligi(O. Nazarbekov),Qoraqalpogʻiston Respublikasi Vazirlar Kengashi(F. Ermanov)3. Ommaviy axborot vositalari orqali targʻibot va tashviqot ishlarini olib borish.Doimiy17.Hududning turizm salohiyatini xorijiy ommaviy axborot vositalari orqali targʻib qilib borish.1. Targʻibot xarajatlari uchun UNWTO, UNDP, GIZ kabi tashkilotlarning grant mablagʻlarini jalb qilish choralarini koʻrish.Amaliy chora-tadbirlar2025-2026-yillar davomidaOʻzbekiston Respublikasi Prezidenti Administratsiyasi(Sh. Asadov),Turizm qoʻmitasi(U. Shadiyev),Qoraqalpogʻiston Respublikasi Vazirlar Kengashi(F. Ermanov)2. Euronews va shunga oʻxshash telekanallar orqali xorijda Qoraqalpogʻiston Respublikasining turizm obyektlari, gastro va ekstremal turizm salohiyatini keng targʻib qilish.Har chorakda18.Xorazm — Qoraqalpogʻiston turizm yoʻnalishini oʻzaro bogʻliq holda rivojlantirish.Urganch — Nukus — Qoʻngʻirot temir yoʻl yoʻnalishida elektropoyezdlar qatnovini yoʻlga qoʻyish boʻyicha taklif ishlab chiqish va Vazirlar Mahkamasiga kiritish.Normativ-huquqiy hujjat loyihasi2025-yil noyabrTransport vazirligi(I. Maxkamov)Iqtisodiyot va moliya vazirligi(I. Norqulov),Turizm qoʻmitasi(U. Shadiyev)19.Ichimlik suv tarmoqlarini yaxshilash.1. Uzunligi 97 km boʻlgan Qoʻngʻirot-Moʻynoq magistral suv tarmogʻini qurish, shuningdek, Tuyamoʻyin suv tozalash inshootini toʻliq rekonstruksiya qilish (suv tindirgich qurish) ishlariga Osiyo taraqqiyot bankining “Iqlim oʻzgarishiga moslashgan suv taʼminoti tizimini rivojlantirish” loyihasi doirasida 70,0 million dollar qarz mablagʻlarini yoʻnaltirish boʻyicha muzokaralar oʻtkazish.Amaliy chora-tadbirlar2025-yil sentabr“Oʻzsuvtaʼminot” AJ(A. Suvonqulov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)2. Muzokaralar natijasi boʻyicha takliflarni Oʻzbekiston Respublikasi Prezidenti Administratsiyasiga kiritish.Prezident Administratsiyasiga axborot kiritish2025-yil noyabr3. Osiyo taraqqiyot banki bilan birgalikda loyihaoldi hujjatlarni ishlab chiqish va ishlarni boshlash.Loyihaoldi hujjatlarni ishlab chiqish2025-2026-yillar davomida20.Mayningga ixtisoslashgan maxsus zona tashkil etish.1. Quyidagilarni nazarda tutuvchi Oʻzbekiston Respublikasi Prezidenti qarori loyihasini ishlab chiqish. Bunda:mayningga ixtisoslashgan maxsus zona tashkil etish;maxsus zonada mayning uchun qayta tiklanuvchi energiya manbalaridan foydalanishga ruxsat etish;maxsus zonadan mayning uchun yagona elektr energetika tizimiga ulangan holda elektr energiyasidan foydalanilgan taqdirda maxsus tariflar qoʻllash.Normativ-huquqiy hujjat loyihasi2025-yil sentabrIstiqbolli loyihalar milliy agentligi(D. Li),Investitsiyalar, sanoat va savdo vazirligi(L. Kudratov),Energetika vazirligi(J. Mirzamahmudov),Raqamlashtirish vazirligi(Sh. Shermatov),Qoraqalpogʻiston Respublikasi Vazirlar Kengashi(F. Ermanov),Loyiha ofisi(B. Jumamuratov)2. Qaror loyihasini belgilangan tartibda tegishli vazirlik va idoralar bilan kelishgan holda Vazirlar Mahkamasiga kiritish.2025-yil noyabr21.Qorakoʻlchilik ilmiy-naslchilik tajriba stansiyasi faoliyatini tashkil etish.1. Toʻrtkoʻl tumanida qorakoʻl zotli qoʻylarning Qoraqalpogʻiston Respublikasiga xos sur rangli yuqori elita sinfli nasldor qorakoʻl qoʻylar yetishtirishga ixtisoslashtirilgan Qorakoʻlchilik ilmiy-naslchilik tajriba stansiyasi faoliyatini tashkil etish.Amaliy chora-tadbirlar2025-yil sentabrVeterinariya va chorvachilikni rivojlantirish qoʻmitasi(B. Norqobilov),Qoraqalpogʻiston Respublikasi Vazirlar Kengashi(F. Ermanov)2. Ilmiy-naslchilik tajriba stansiyasining asosiy vazifalarini tasdiqlash va unda quyidagilarni inobatga olish:yuqori nasldor elita sinfiga mansub sur rangli qorakoʻl zotli qoʻylar otarlarini ilmiy asosda tashkil etish;otarlarda naslchilik va sunʼiy urugʻlantirish ishlarini tizimli tashkil etish, bunda ranglar boʻyicha eksportbop yarim doira qalamgul, qovurgʻasimon va yassi gul tipidagi qorakoʻl qoʻylar seleksiyasiga alohida eʼtibor qaratish;serpusht qorakoʻl qoʻylarini oʻzaro juftlash orqali jahon moʻyna bozorlari talabidan kelib chiqib qorakoʻl terining raqobatbardosh turlarini yaratish;yetishtirilgan yuqori mahsuldor qorakoʻl qoʻy va qoʻchqorlarni aholi xonadonlariga, dehqon hamda fermer xoʻjaliklariga tizimli ravishda yetkazib berishni yoʻlga qoʻyish.Ilmiy-naslchilik tajriba stansiyasi nizomini tasdiqlash2025-yil oktabr3. Ilmiy-naslchilik tajriba stansiyasini tashkil etish uchun Qoraqalpogʻiston Respublikasi respublika budjetining qoʻshimcha manbalari hisobidan 6 mlrd soʻm mablagʻ ajratish.Amaliy chora-tadbirlar2025-yil oktabr4. Ilmiy-naslchilik tajriba stansiyasini Toʻrtkoʻl tumani “Atauba” OFY Samandorlik koʻchasi 100-uyga tekin foydalanish huquqi asosida joylashtirish.Amaliy chora-tadbirlar2025-yil oktabrQoraqalpogʻiston Respublikasi Vazirlar Kengashi(F. Ermanov),Davlat aktivlarini boshqarish agentligi(A. Ortikov)22.Iqlimga mos ozuqa ekinlari, dorivor va ziravorlar urugʻlarini ekish.1. Xitoy, Turkiya kabi davlatlardan olimlar va mutaxassislarni jalb qilgan holda yaylovlarga (zaruratga koʻra dron bilan) iqlimga mos ozuqa ekinlari, dorivor va ziravorlar urugʻlarini sepish amaliyotini yoʻlga qoʻyish. Amaliy chora-tadbirlar2025-2026-yillar davomidaVeterinariya va chorvachilikni rivojlantirish qoʻmitasi(B. Norqobilov),Qoraqalpogʻiston Respublikasi Vazirlar Kengashi(F. Ermanov),AT “Xalq banki”(Sh. Atabayev),“Mikrokreditbank” ATB(O. Butayev)2. Buxoro choʻl-yaylov ozuqabop oʻsimliklar urugʻchiligi ilmiy-ishlab chiqarish markazi tomonidan yaylov yer maydonlariga choʻl oʻsimliklari urugʻlarini ekish orqali kelgusi uch yilda 2 ming gektar yaylovlarda urugʻchilik maydonlarini tashkil etish.Amaliy chora-tadbirlar3. 2025-2026-yillarda xalqaro moliya institutlarining mablagʻlari hisobidan qoʻychilik, echkichilik va boshqa yoʻnalishlardagi loyihalarni amalga oshirish choralarini koʻrish.Amaliy chora-tadbirlar23.Chorvachilikni rivojlantirish orqali aholini sifatli mahsulotlar bilan taʼminlash.2025-2026-yillarda xorijiy davlatlardan 1,2 ming bosh yirik shoxli mollarni hamda Moʻgʻulistondan 10 ming bosh mayda shoxli mollarni olib kelish choralarini koʻrish.Amaliy chora-tadbirlar2025-2026-yillarQoraqalpogʻiston Respublikasi Vazirlar Kengashi(F. Ermanov),Veterinariya va chorvachilikni rivojlantirish qoʻmitasi(B. Norqobilov),AT “Xalq banki”(Sh. Atabayev)24.Chorva ozuqa bazasini mustahkamlash.“Beruniy — Agro Star” MCHJga chorva ozuqa ekinlarini ekish maqsadida Beruniy, Kegeyli, Qoʻngʻirot, Chimboy tumanlaridan jami 1 000 gektar yer maydonini ajratish.Bunda Osiyo taraqqiyot banki bilan hamkorlikda malakali ekspertlarni jalb qilgan holda ozuqa ekinlarini yetishtirish va hududning iqlim sharoitiga mos urugʻ navlarini tanlash.Amaliy chora-tadbirlar2026-yil 1-yanvarQoraqalpogʻiston Respublikasi Vazirlar Kengashi(F. Ermanov),Iqtisodiyot va moliya vazirligi(I. Norqulov)25.Chorvachilik xoʻjaliklariga ozuqa ekinlarini yetishtirish uchun qulaylik yaratish.Qoraqalpogʻiston Respublikasi hududida 2025-yil 1-sentabrdan boshlab chorvachilik xoʻjaliklariga ozuqa ekinlarini yetishtirish uchun ajratilgan yerlar meʼyorini sugʻoriladigan yerlar uchun kamida 0,5 gektar, yaylovlar va pichanzorlar uchun kamida 3 gektar etib belgilash.Amaliy chora-tadbirlar2025-yil sentabrQoraqalpogʻiston Respublikasi Vazirlar Kengashi(F. Ermanov),Veterinariya va chorvachilikni rivojlantirish qoʻmitasi(B. Norqobilov)26.“Qoraqalpogʻistonda biznes yuriting” shiori ostida targʻibot ishlarini olib borish.Raqamli texnologiyalar vazirligi va mobil aloqa operatorlari bilan birgalikda fuqarolarning mobil telefon raqamiga begʻaraz asosda “Qoraqalpogʻistonda biznes yuriting” shiori ostida tadbirkorlarga yaratilgan barcha yengilliklar, jumladan, soliq va bojxona imtiyozlariga oid boʻlgan SMS-xabarlar yuborilishini taʼminlash.Bunda fuqarolarning telefon raqamiga yuboriladigan SMS-xabar matni va mazmuni “Qoraqalpogʻistonda loyihalarni amalga oshirish markazi” loyiha ofisi bilan kelishilgan holda tayyorlanadi.Amaliy chora-tadbirlarYilning har choragidaRaqamli texnologiyalar vazirligi(Sh. Shermatov),Iqtisodiyot va moliya vazirligi(I. Norqulov),Soliq qoʻmitasi(Sh. Kudbiyev),Loyiha ofisi(B. Jumamuratov),mobil aloqa operatorlari27.Aholida zamonaviy qishloq xoʻjaligi madaniyatini, bogʻdorchilik va issiqxonachilik sohasidagi tadbirkorlik koʻnikmalarini shakllantirish.1. Agrosanoatni rivojlantirish agentligi huzuridagi “AGROSANOAT INNOVATORLARI” MCHJga zarur muhandislik-kommunikatsiya hamda yoʻl-transport infratuzilmasiga ega boʻlgan yer uchastkasini 49 yil muddatga ijara huquqi asosida ajratish.Amaliy chora-tadbirlar2025-yil sentabrAgrosanoatni rivojlantirish agentligi(N. Abdullayev),Qishloq xoʻjaligi vazirligi(I. Abdurahmonov),Iqtisodiyot va moliya vazirligi(I. Norqulov),Qoraqalpogʻiston Respublikasi Vazirlar Kengashi(F. Ermanov)2. Agrosanoatni rivojlantirish agentligi tomonidan mazkur yer maydonida zamonaviy resurs tejamkor texnologiyalarni qoʻllagan holda intensiv bogʻ va issiqxonalar barpo qilish.3. Intensiv bogʻ va issiqxonalarni barpo qilish, qayta taʼmirlash, ekspluatatsiyasi hamda mahsulot yetishtirish va saqlash xarajatlarini Agrosanoatni rivojlantirish va qoʻllab-quvvatlash davlat maqsadli jamgʻarmasi mablagʻlari hisobidan qoplash.4. “AGROSANOAT INNOVATORLARI” MCHJga ushbu intensiv bogʻ va issiqxonalarni barpo qilishda tovarlar va xizmatlarni toʻgʻridan-toʻgʻri shartnoma tuzish orqali xarid qilishga va loyihalashtirish ishlari hamda qurilish ishlarini bir vaqtning oʻzida amalga oshirishga ruxsat berish.2025-yil oktabr5. Agrosanoatni rivojlantirish va qoʻllab-quvvatlash davlat maqsadli jamgʻarmasining xarajatlar smetasiga tegishli oʻzgartirishlar kiritish.6. 2026-yildan “Agentlik namuna issiqxonasi”da mahsulot yetishtirish hamda saqlash xarajatlari uchun Agrosanoatni rivojlantirish agentligi Agrosanoatni rivojlantirish va qoʻllab-quvvatlash davlat maqsadli jamgʻarmasining yillik xarajatlar smetasiga tegishli mablagʻ ajratilishini taʼminlab borish.2025-yil sentabr28.Qoraqalpogʻiston Respublikasini ijtimoiy-iqtisodiy rivojlantirish jamgʻarmasi mablagʻlaridan foydalanish uchun dastur tasdiqlash.1. Aholining kundalik hayotidagi kommunal hamda boshqa sohalardagi kechiktirib boʻlmaydigan masalalarni tezkor hal etishga qaratilgan dasturni ishlab chiqish va tasdiqlash.Hujjatni tasdiqlash va amaliy chora-tadbirlarHar yiliJamgʻarma vasiylik kengashi(J. Qoʻchqorov)2. Dasturga zaruratga koʻra oʻzgartirish va qoʻshimchalar kiritish.Yil davomida3. Dasturni amalga oshirish uchun Jamgʻarma mablagʻlarini oʻz vaqtida va toʻliq ajratish.Dasturga muvofiq